Okresná prokuratúra Trenčín 
Bernolákova 2, 912 50 Trenčín 1 	

Sp. zn. : XXXXX	Trenčín, 16.5.2012
EEČ : 2-28-66-2012

U Z N E S E N I E

Trestná vec:	obvinený XXXXX a spol.  
Prečin:	ublíženie na zdraví podľa § 156 odsek 1 Trestného zákona číslo 300/2005 Zbierky zákonov v znení zákona číslo 650/2005 Zbierky zákonov a iné trestné činy

Rozhodol: 	prokurátorka Okresnej prokuratúry Trenčín
Rozhodnutie:
Podľa § 216 odsek 1 Trestného poriadku podmienečne zastavujem trestné stíhanie obvinených:
1.	XXXXX
	dátum narodenia: XXXXX
	trvalé bydlisko: XXXXX, 
2.	XXXXX
	dátum narodenia: XXXXX
	trvalé bydlisko: XXXXX, 
3.	XXXXX
	dátum narodenia: XXXXX
	trvalé bydlisko: XXXXX, 
4.	XXXXX
	dátum narodenia: XXXXX
	trvalé bydlisko: XXXXX, 
Skutková veta:
trestné stíhanie proti obv. XXXXX, nar. XXXXX, bytom XXXXX, XXXXX, obv. XXXXX, nar. XXXXX, bytom XXXXX, XXXXX, obv. XXXXX, nar. XXXXX, bytom XXXXX XXXXX a obv. XXXXX, nar. XXXXX, bytom XXXXX, XXXXX ktorým bolo vznesené obvinenie uznesením  povereného príslušníka Okresného riaditeľstva PZ, odboru skráteného vyšetrovania Trenčín, sp. zn. XXXXX zo dňa XXXXX za prečin ublíženia na zdraví podľa § 156 ods. 1 Tr. zákona v súbehu s prečinom výtržníctva podľa § 364 ods. 1 písm. a) Tr. zákona spáchaných formou spolupáchateľstva podľa § 20 Tr. zákona na tom skutkovom základe, že dňa 24.02.2007 v čase o 16.45 h. spoločným konaním fyzicky napadli XXXXX, nar. XXXXX, trvalo bytom XXXXX XXXXX a to pred rodinným domom XXXXX v obci XXXXX tak, že ho udierali päsťami do hlavy na čo spadol na zem, kde ho kopali do celého tela, čím mu svojim konaním spôsobili zranenia a to ľahký otras mozgu, zlomeninu pravej očnice, zlomeninu hornej čeľuste vpravo so zakrvácaním prínosových dutín, tržnú ranu dolnej pery, početné pomliaždeniny a odreniny tváre s krvnými podliatinami hrudníka, kolien, ktoré si vyžiadali hospitalizáciu vo Fakultnej nemocnici v Trenčíne s dobou liečenia podľa vyjadrenia znalca 4 - 5 týždňov. 

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
2.	XXXXX, dátum narodenia: XXXXX 
12 mesiacov
3.	XXXXX, dátum narodenia: XXXXX 
12 mesiacov
4.	XXXXX, dátum narodenia: XXXXX 
12 mesiacov
Z priloženého spisového materialu nevyplýva potreba uložiť obvineným v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Policajný orgán ORPZ, OSV Trenčín vyššie citovaným uznesením vzniesol obvinenie XXXXX, XXXXX, XXXXX a XXXXX za prečin ublíženia na zdraví podľa § 156 ods. 1 Tr. zák. v súbehu s prečinom výtržníctva podľa § 364 ods. 1 písm. a) Tr. zákona spolupáchateľstvom podľa § 20 Tr. zákona na tom skutkovom základe, ako je uvedený v predmetnom uznesení. 

Podľa § 216 ods. 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného do podania obžaloby na návrh policajta alebo aj bez návrhu podmienečne zastaviť trestné stíhanie, ak

a)	vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne,

b)	nahradil škodu, ak bola činom spôsobená, alebo s poškodeným o jej náhrade uzavrel dohodu alebo urobil iné potrebné opatrenia na jej náhradu, a

c)	vzhľadom na osobu obvineného s prihliadnutím na jeho doterajší život a na okolnosti prípadu možno takéto rozhodnutie považovať za dostačujúce.

Preskúmaním vyšetrovacieho spisu som zistila, že obv. XXXXX, XXXXX, XXXXX a XXXXX spĺňajú vyššie uvedené zákonné podmienky pre takýto postup, nakoľko sa k spáchaniu skutku priznali, poškodený XXXXX sa s nárokom na náhradu škody k trestnému konaniu nepripojil, uviedol, že nechce, aby sa v konaní voči obvineným pokračovalo a s vecou už nechce mať nič spoločné.

Vzhľadom na osoby obvinených, najmä, že doposiaľ neboli súdne trestní, ani neboli prejednávaní pre priestupok, pracujú a doposiaľ viedli riadny život, v mieste bydliska sú hodnotení kladne, možno považovať takéto rozhodnutie za dostačujúce.

Obvinených poučujem, že podľa § 217 ods. 1 Trestného poriadku, ak by v priebehu skúšobnej doby viedli riadny život a nedopustili by sa prečinu, príp. zločinu alebo aj priestupku obdobného charakteru, prokurátor rozhodne tak, že sa osvedčili. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení sa v skúšobnej dobe alebo o pokračovaní v trestnom stíhaní prokurátor vydá uznesenie. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Beáta Láncošová
prokurátorka